“Vandag het ek ŉ engel ontmoet. Jy het by die Denny’s in Utah ingekom waar ek werk. Jy het gevra, ‘Kan ek ŉ kelnerin kry wat ŉ enkelma is?’ Ek het gedink dit is baie vreemd, maar ek het jou by Crystal se tafels laat sit. Jy het twee ure lank daar gesit en net na die mense sit en kyk. Sewe gesinne het ingekom om te eet terwyl jy daar gesit het, en jy het elkeen se rekening betaal. Jy het meer as $1 000 betaal vir mense wat jy nie ken nie.
“Crystal het vir my gesê sy het die vorige aand gebid en ŉ wonderwerk van God gevra, en Hy het jou gestuur.
“Jy is daar weg voor enigeen van ons nog kon dankie sê. Ek hoop jy lees hierdie, want jy is ŉ wonderlike mens en jy het ons almal se harte gesteel. Baie dankie.”
Dalk moet ek begin briewe skryf, en vir elkeen wat ek sien, gee. Die inhoud moet so iets wees: “Ek weet jy is inherend ‘n goeie mens. Doen vandag die regte ding en wees lief vir mekaar. Respekteer almal en sien af van enige geweld, ens. Laat daar vrede vir almal op aarde wees…” So kan elkeen vir iemand ‘n brief skryf en uitdeel.
Wonderwerke gebeur nog elke dag. En al kan baie van ons nie geld uitdeel nie, kos ‘n glimlag, ‘n drukkie of net ‘n vriendelike woordjie jou niks maar dit kan so baie vir ‘n ander beteken. Ek dank God dat Hy haar gebed beantwoord het. En ek vra God om die man te dra in die tye wat die verlange te erg word.
Wonderlik. Mag jy blessings op blessings ontvang en mag die Here jou ook Seën met ‘n “nuwe” familie wat jou sal omring met al die liefde wat jy verdien.
In Efesiërs 2 teken Paulus ’n ontstellende prentjie van hoe ons gelyk het voordat God sy genade op ons uitgestort het: Ons was dood as gevolg van die sonde in ons lewens; ons het ons deur die duiwel laat lei; ons is oorheers deur ons sondige begeertes. Die Boodskap stel dit glashelder: “Eers het ons almal agter die sonde aangeloop. Wat ons gedink of gedoen het, was die ene sonde. En vir iemand wat so is, wag daar net een ding: die ewige straf van God. Maar God het sake, en veral ons, nie so gelos nie. Hy het ons baie lief en Hy loop oor van goedheid. Toe ons nog in die sonde geleef het asof God nie eens bestaan nie, het God ons kom haal. Saam met Christus het Hy vir ons ’n nuwe lewe gegee. Ons kon weer voor begin” (Efesiërs 2:3-4).
God se genade maak ook vir jou ’n nuwe begin moontlik, al was jy nog altyd ’n groot sondaar. “Iemand wat aan Christus behoort, is ’n nuwe mens. Die oue is verby, die nuwe het gekom,” beloof Paulus in 2 Korintiërs 5:17. God wil vandag vir jou sy genade kom aanbied en van jou ’n nuwe mens maak. Jou sonde lê nou agter jou omdat God dit vergewe het; jy is skoongewas deur Jesus se bloed wat vir jou aan die kruis gevloei het, mits jy gewillig is om God se genade-aanbod te aanvaar.
Vader, ek kan U nooit genoeg loof dat U my deur genade uit die sondemoeras kom red het nie. Help my asseblief om in die vervolg soos ’n nuwe mens te leef. Amen.